FINNOMENA Market Alert: ตลาดหุ้นเวียดนามลบ 3.1% จากแรงขายหุ้นกลุ่มผู้พัฒนาอสังหาฯ - FINNOMENA
ตลาดหุ้นเวียดนามปรับตัวลง 3.1% สู่ระดับ 948.86 จุด จากแรงขายในกลุ่มพัฒนาอสังหาริมทรัพย์ หลังความกังวลของปัญหาสภาพคล่องในกลุ่มพัฒนาอสังหาริมทรัพย์ที่ครบกำหนดการชำระคืนหุ้นกู้
10 พ.ย. 2565

ตลาดหุ้นเวียดนามปรับตัวลง 3.1% สู่ระดับ 948.86 จุด จากแรงขายในกลุ่มพัฒนาอสังหาริมทรัพย์ เช่น Vinhomes JSC Stock ปรับตัวลง 3.93%, No Va Land Investment Group ปรับตัวลง 6.94%, Investment & Industrial Development JS ปรับตัวลง 4.03% จากความกังวลของปัญหาสภาพคล่องในกลุ่มพัฒนาอสังหาริมทรัพย์ที่ครบกำหนดการชำระคืนหุ้นกู้
ซึ่งสร้าง sentiment เชิงลบให้เกิดแรงเทขายในหุ้นกลุ่มอื่นๆ ทั้งที่มีความเสี่ยงต่ำอย่างกลุ่มธนาคารของรัฐและพาณิชย์ เช่น Bank for Foreign Trade of Vietnam และ Asia Commercial Joint Stock Bank ก็มีการปรับตัวย่อลงมาด้วยเช่นกัน แม้ว่าสัดส่วนการถือครองหุ้นกู้เอกชนใน loan book จะอยู่ในระดับต่ำก็ตาม
รวมไปถึงกลุ่มที่ไม่ได้รับผลกระทบทางตรง อาทิ Vietnam Dairy Products ที่ปรับตัวลง 2.97%, FPT Group ปรับตัวลง 2.16% และ MWG ปรับตัวลง 5.27%
FINNOMENA Investment Team มองว่าในระยะสั้นตลาดหุ้นเวียดนามจะยังมีความผันผวนจากค่าเงินดองที่อ่อนค่าลง อัตราดอกเบี้ยในประเทศที่เพิ่มขึ้น และความกังวลด้านสภาพคล่องของภาคอสังหาฯ และเรายังติดตามปัญหาสภาพคล่องกลุ่มอสังหาในระยะสั้นอย่างใกล้ชิด โดยมองว่าผลกระทบของ No Va Land Investment Group จะไม่ได้ส่งผลกระทบต่อหุ้นตัวอื่นๆและสภาพคล่องของตลาดทั้งระบบ และกองทุนที่เราแนะนำอย่าง Principal VNEQ-A ไม่ได้มีสัดส่วนลงทุนในหุ้นดังกล่าว แต่อย่างไรก็ตามในระยะกลางจะกระทบความเชื่อมั่นของนักลงทุนรายย่อยและต้องติดตามว่าปัญหาที่เกิดขึ้นจะผ่อนคลายลงได้เร็วมากน้อยเพียงใด
และยังคงมุมมองระยะยาวเช่นเดิมซึ่งมองว่า ประเทศเวียดนามยังมีภาพรวมและปัจจัยพื้นฐานที่ยังคงแข็งแกร่ง โดย และเศรษฐกิจเวียดนามยังมีศักยภาพเติบโตได้อีกมากในอนาคต อีกทั้งระดับ Valuation อยู่ในระดับที่น่าสนใจเมื่อเทียบกับหุ้นโลก รวมไปถึงแรงเข้าซื้อสะสมของนักลงทุนต่างชาติเพิ่มเติม ซึ่งสะท้อนผ่านทาง Foreign Limit ของหุ้นต่างๆ ยังคงเต็มและมีค่า Premium ในระดับสูง ทำให้เรายังคงจับตาและหาโอกาสในการลงทุนหุ้นเวียดนามหลังจากนี้
อย่างไรก็ตาม Sentiment เชิงลบ และการเทขายในทุกภาคธุรกิจที่แม้ไม่ได้มีผลกระทบทางตรงจากสถานการณ์ สะท้อนภาวะ Panic Sell ซึ่งมีความผันผวนในระดับที่สูง ในระยะสั้นจึงแนะนำรอสัญญาณการสร้างฐานจึงค่อยทยอยสะสมเพื่อการ “ลงทุน” ในระยะยาวต่อไป
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นเวียดนาม
แชร์บทความ: